Mkoa wa Geita ni kati ya mikoa 31 ya Tanzania. Umepakana na Kagera upande wa magharibi, Shinyanga upande wa kusini na Mwanza upande wa mashariki. Ziwa la Viktoria Nyanza liko kaskazini. Makao makuu ya mkoa yapo Geita mjini. Kabla ya kuanzishwa mkoa mpya wa Geita, eneo hili lilikuwa sehemu ya mkoa wa Mwanza ambao ulikuwa na wakazi 2,942,148 (sensa ya mwaka 2002) katika wilaya 8 ukiwa na eneo la km2 19,592. Mkoa wa Geita ulikadiriwa kuwa na wakazi 1,882,141 mnamo mwaka 2015. Wilaya za mkoa huo mpya ni Bukombe, Chato, Geita, Mbongwe na Nyang'hwale. Makabila makubwa katika mkoa huu ni Wasukuma, Wasumbwa, Walongo na Wazinza. Wakati wa uchaguzi mkuu wa Tanzania mwaka 2015 mkoa huu ulikuwa na majimbo ya uchaguzi yafuatayo: Geita Mjini : mbunge ni Costantine John Kanyansu (CCM) Geita Vijijini : mbunge ni Joseph Lwinza Kasheku ‘Msukuma’ (CCM) Busanda : mbunge ni Tumaini Magesa (CCM) Mbogwe : mbunge ni Augustino Masele (CCM) Bukombe : mbunge ni Doitto Mashaka Biteko (CCM) Chato : mbunge ni Dk.